TKH møte 19 desember 2022. Kl. 19.00 – 21.00.

**Til stede**
Christin Larsen, Thomas Pindard, Sindre Slettestøl, Stig Terje Hansen, Gry Gerhardt

**Forfall**
Sigurd Schultz

**Innkalt bidragsyter**Trond Glesaaen

**Referat**
Ken Henry Johnsen

**Agenda**.

1. Bølgefestivalen - Oppsummering – læringspunkter
2. Aktivitetsledersamlinger 2023.
	1. Organisering og gjennomføring
3. Ro- og padleled Oslofjord – informasjon og hvordan vi kan utvide nasjonalt.
	1. Hvordan søke midler lokalt?
	2. Inviterer Trond Glesaaen med på dette siden han er Prosjektleder.
4. Padlelogg

**Ro og Padleled**Trond redegjorde for status i Oslofjorden så langt, om gradering av ruter, sammenheng med etablering av padlehuker.

I region Vestland er det satt av midler fra fylkeskommunen og kommunene, det er fremsendt søknader om midler, det pågår arbeid for å kartlegge interessante steder/temaer for padlere.  Mange interessenter er koblet på prosessen for å etablere padleruter.  Fylkeskommunen er i gang med å kartlegge tilgangspunkter.  Stort poeng at padleklubbene etablerer kontakt med fylkeskommunen og/eller kommunene, samt friluftsrådet.  Klubbene anbefales å stille seg til rådighet for samarbeid og bistand. Bente Solberg og Christin Larsen (BSI) kan kontaktes for erfaringer fra Vestland.

Vesentlig poeng er å skaffe tilgangspunkter, dette må gjøres via kontakt med grunneiere, enten kommunale eller private.  Kommunene kan også brukes som partner mtp kontakt opp mot private grunneiere.

Christin og Sindre orienterte kort om status fra deres ståsted (Vestland og Molde-regionen) og prosessene som pågår der.

Det er vesentlig at prosessen forankres i klubbene, det kan feks gjøres synfaringer/test-padlinger i form av feks en klubbtur.  Det må etableres kontaktpersoner som kan være kontaktpersoner og ha et “redaktør-ansvar” for det som produseres ute.

Det foreligger pr idag malverk og visse beskrivelser av prosessen for etablering/utarbeidelse av ruter, dette kan brukes som støtte for klubbene.

Gry Gerhardt videreutvikler dette og sender det ut til medlemmene i TKH for kommentarer/innspill.

Kontakt Trond Glesaaen for mer informasjon. Trond@padleforbundet.no

**Padlelogg**Christin presenterte en enkel form for padle-logg, gir god oversikt, enkel å bruke, lett å gjøre tilgjengelig.  Det ble diskutert behov og muligheter mtp bruksområder for en slik logg. Dette blir spesielt nyttig inn mot obligatorisk praksis på kurs.

Christin jobber videre med utkastet, tas opp fremover.

 **Bølgefestivalen - Oppsummering – læringspunkt**Ken redegjorde for gjennomføringen av festivalen med utgangspunkt i utarbeidet oppsummeringsnotat som er oversendt styret.  Det ble diskutert utvikling av dokumentene for å skape mest mulig mer-verdi for klubbene i form av dreiebok/vegledningsmanual til bruk ved arrangementer.  Ken sender rundt dok. for BF og Vinterpadletreffet til TKH for gjennomlesning.

Gjennomgang på neste TKH møte.

 **Aktivitetsledersamlinger**

Administrasjonen setter i gang arbeid inn mot klubbene.